ଟିମ୍ ଇଣ୍ଡିଆକୁ ଏକ ବଡ ସଫଳତା ମିଳିଛି। ଜୁନ ୨୮ରେ ଆୟରଲାଣ୍ଡକୁ ତା'ର ମାଟିରେ ପରାସ୍ତ କରିଛି ଇଣ୍ଡିଆ ଟିମ୍। ଦମଦାର ମ୍ୟାଚରେ ଅନ୍ତିମ ପର୍ଯ୍ୟାୟରେ ଟିମ୍ ଇଣ୍ଡିଆ ଜୟଲାଭ କରିଛି। ଭାରତୀୟ ଟିମ୍ ୨ ମ୍ୟାଚର ଶୃଙ୍ଖଳାକୁ ୨-୦ରେ ଜିତିଛି। ଉଭୟ ମ୍ୟାଚ ରାଜଧାନୀ ଡବଲିନସ୍ଥିତ ଦ ଭିଲେଜ ଷ୍ଟାଡିୟମ୍ରେ ଖେଳାଯାଇଥିଲା। ପୂର୍ବରୁ ଗତ ୨୬ ତାରିଖରେ ଖେଳାଯାଇଥିବା ପ୍ରଥମ ମ୍ୟାଚରେ ଭାରତ ୭ ୱିକେଟ୍ରେ ଜିତିଥିଲା।
ମ୍ୟାଚରେ ଟିମ୍ ଇଣ୍ଡିଆ ଟସ୍ ଜିଣି ପ୍ରଥମେ ବ୍ୟାଟିଂ ନିଷ୍ପତ୍ତି ନେଇଥିଲା। ଏହା ପରେ ଦୀପକ ହୁଡ୍ଡା ୫୫ଟି ବଲ୍ରେ ଶତକ ମାରିଥିଲେ। ସେ ମୋଟ ୫୭ଟି ବଲ୍ ଖେଳି ୧୦୪ ରନ୍ କରିଥିଲେ। ଏଥିରେ ୬ଟି ଛକା ଓ ୯ଟି ଚୌକା ସାମିଲ ଥିଲା । ଏହା ବ୍ୟତୀତ ସଂଜୁ ସାମସନ ୪୨ଟି ବଲ୍ ଖେଳି ୭୭ ରନ୍ କରିଥିଲେ। ଏଥିରେ ୪ଟି ଛକା ଓ ୯ଟି ଚୌକା ସାମିଲ ଥିଲା। ଫଳରେ ଭାରତ ୭ ୱିକେଟ ହରାଇ ୨୨୫ ରନ୍ ସଂଗ୍ରହ କରିଥିଲା। ଆୟରଲ୍ୟାଣ୍ଡ ଟିମ୍ ଭଲ ଖେଳିଥିଲେ ସୁଦ୍ଧା ବିଜୟ ହାସଲ କରି ପାରିନଥିଲେ। ଭାରତ ଆୟରଲ୍ୟାଣ୍ଡକୁ ୪ ରନ୍ରେ ପରାସ୍ତ କରିଛି।
